111111

1863 – 1864 M. SUKILĖLIŲ ĮATMINTINIMO ARCHITEKTŪRINĖS IDĖJOS SUKŪRIMO

IR ĮGYVENDINIMO PROJEKTO KONKURSAS

# AIŠKINAMASIS RAŠTAS

PARAMETRAI:

Paminklas: ilgis–1,32 m; plotis–0,72 m; aukštis–3 m.

Postamentas: ilgis–1,68 m; plotis–1,68m; aukštis–0,24 m.

MEDŽIAGOS:

Pilkas granitas

TIKSLAS:

Sukurti paminklą Vilniaus Lukiškių aikštėje nužudytiems ir Gedimino kalno teritorijoje užkastiems 1863-1864 m. sukilimo dalyviams atminti.

APRAŠYMAS:

Paminklas įkomponuotas Aukštutinės pilies aikštelės pietinėje dalyje, priešais funikulierių, kurioje buvo užkasti 1863-1864 m. sukilimo dalyviai. Siekiant sukurti memorialinę rimtį, čia esantys trys suolai, perkeliami į kitą vietą.

Siūloma dominuojanti paminklo ašis –vertikali. Skulptūrą sudaro pilko granito lotyniškas kryžius, kurio aukštis–2,04 m, kuris simbolizuoja prisikėlimą, žemiškąją kančią ir pergalę, atgailą ir tikėjimą, gyvybės ir mirties sąryšį, ant kurio, Romos–kapitaliniu šifru, įrašytos sukilimo dalyvių pavardės. Lotyniškas kryžius perauga į Jogailaičių kryžių, kurio aukštis išauga iki 3,0 m. Ant kryžmos, keturiomis kalbomis: lietuvių, lenkų, baltarusių ir anglų užrašomas užrašas: „Vilniuje, Lukiškių aikštėje nužudytiems ir čia užkastiems 1863-1864 m. sukilimo dalyviams atminti“.

Dvigubas kryžius rodo, kad sukilimo dalyviai paaukojo savo gyvybę už Lietuvos valstybę.

Pagrindinė paminklo fasadinė pusė yra šiaurinė, dėl to matysime kontražūrinį Jogailaičių kryžiaus siluetą. Paminklas apžvelgiamas iš visų pusių. Paminklas rūstaus monumentalumo, įsiliejantis į istorinę pilies aplinką, vizualiai susišaukiantis su Antano Vivulskio trims kryžiais. Paminklui būdingas monumentalumas, raiški ritmika, alegoriniu būdu įprasminant žuvusiuosius. Vyrauja vertikalūs ir horizontalūs ritmiški tūriai. Taip susiejami paminklo reprezentaciniai poreikiai su artumu aplinkai ir žmogui.

Postamentas (h 0,24 m) – granito juosta apkabinantis kadagių salą virš kurio iškyla paminklas.